b'\n_START_ARTICLE_\nGalilei-invarianssi\n_START_PARAGRAPH_\nGalilei-invarianssi on periaate, jonka mukaan luonnonlait p\xc3\xa4tev\xc3\xa4t kaikissa inertiaalikoordinaatistoissa. Galileo Galilei kuvasi periaatteen ensimm\xc3\xa4isen\xc3\xa4 vuonna 1632 Dialogissaan. Esimerkkin\xc3\xa4 h\xc3\xa4n k\xc3\xa4ytti tasaisella nopeudella huojumatta etenev\xc3\xa4\xc3\xa4 laivaa. Kannen alla oleva havaitsija ei voi saada mill\xc3\xa4\xc3\xa4n kokeella selville liikkuuko laiva ja h\xc3\xa4n itse mukana vai ei._NEWLINE_Nykytulkinnan mukaan Galilei-invarianssilla tarkoitetaan, sit\xc3\xa4 ett\xc3\xa4 Newtonin mekaniikka p\xc3\xa4tee kaikissa inertiaalikoordinaatistoissa. T\xc3\xa4m\xc3\xa4 vuoksi saatetaan periaatteeseen viitata my\xc3\xb6s Newtonin suhteellisuutena.\n_START_SECTION_\nMatemaattinen muotoilu\n_START_PARAGRAPH_\nNewtonin mekaniikassa avaruus ja aika ovat kaksi erillist\xc3\xa4 asiaa ja ajan katsotaan olevan absoluuttista ja tarkastelukoordinaatistosta riippumatonta (vrt. erityiseen suhteellisuusteoriaan). N\xc3\xa4iden oletusten seurauksena fysiikan lait s\xc3\xa4ilyv\xc3\xa4t muuttumattomina muunnoksissa inertiaalikoordinaatistosta toiseen. Tarkastellaan kahta inertiaalikoordinaatistoa,  ja , jotka liikkuvat toistensa suhteen - ja -akselien suuntaisesti vauhdilla . T\xc3\xa4ll\xc3\xb6in paikkakoordinaattien muunnos koordinaatistosta toiseen on:_NEWLINE_Lis\xc3\xa4ksi absoluuttisesta ajasta johtuen . N\xc3\xa4m\xc3\xa4 yht\xc3\xa4l\xc3\xb6t m\xc3\xa4\xc3\xa4rittelev\xc3\xa4t Galilei-muunnoksen.\n_START_SECTION_\nGalilei-muunnoksen ominaisuuksia\n_START_PARAGRAPH_\nDifferentiaalinen pituusalkio on sama kaikissa inertiaalikoordinaatistoissa:_NEWLINE_._NEWLINE_Newtonin toinen laki on Galilei-invariantti:_NEWLINE_._NEWLINE_Galilei-muunnos ei kuitenkaan ole t\xc3\xa4ysin sopusoinnussa erityisen suhteellisuusteorian vaatimusten kanssa. Oletetaan, ett\xc3\xa4 koordinaatiston  mukana kulkee -akselin suuntaan osoittava taskulamppu. Taskulampusta l\xc3\xa4htev\xc3\xa4n valons\xc3\xa4teen nopeus on Galilei-muunnoksen perusteella_NEWLINE_._NEWLINE_Jos valon nopeudeksi mitataan  koordinaatistossa , niin koordinaatistossa  se on_NEWLINE_._NEWLINE_T\xc3\xa4m\xc3\xa4 on ristiriidassa erityisen suhteellisuusteorian kanssa, sill\xc3\xa4 valonnopeus on vakio koordinaatistosta riippumatta.'